**Povzetek revizijskega poročila *Pravilnost financiranja volilne kampanje liste kandidatov Stranka Alenke Bratušek na volitvah poslancev iz Republike Slovenije v Evropski parlament v letu 2019***

Računsko sodišče je izvedlo revizijo *pravilnosti financiranja volilne kampanje liste kandidatov Stranka Alenke Bratušek za volitve poslancev iz Republike Slovenije v Evropski parlament v letu 2019*, ki jo je organizirala politična stranka Stranka Alenke Bratušek*.*

*Cilja revizije* sta bila izrek mnenja o pravilnosti poročanja v skladu z Zakonom o volilni in referendumski kampanji in izrek mnenja o pravilnosti poslovanja v skladu z Zakonom o volilni in referendumski kampanji. Računsko sodišče je v reviziji tudi ugotovilo znesek delnega povračila stroškov volilne kampanje, do katerega je upravičen organizator volilne kampanje.

Računsko sodišče je o pravilnosti poročanja v skladu z Zakonom o volilni in referendumski kampanji politični stranki Stranka Alenke Bratušek izreklo *pozitivno mnenje*.

Računsko sodišče je o pravilnosti poslovanja v skladu z Zakonom o volilni in referendumski kampanji politični stranki Stranka Alenke Bratušek izreklo *pozitivno mnenje*.

Ne da bi razkritje vplivalo na izrečeni mnenji, računsko sodišče opozarja na brezplačno objavo oglasa politične stranke Stranka Alenke Bratušek v času volilne kampanje za volitve poslancev iz Republike Slovenije v Evropski parlament, ki je temeljila na občinskemu odloku občine.

Računsko sodišče ni zahtevalo predložitve odzivnega poročila, ker je politična stranka Stranka Alenke Bratušek že med revizijskim postopkom izvedla ustrezni popravljani ukrep, saj je znesek prispevkov, ki jih je prejela v nasprotju z Zakonom o volilni in referendumski kampanji, nakazala v humanitarne namene.

Ljubljana, 23. marca 2020